Likumprojekts

**Grozījumi Korupcijas novēršanas un apkarošanas biroja amatpersonu izdienas pensiju likumā**

Izdarīt Korupcijas novēršanas un apkarošanas biroja amatpersonu izdienas pensiju likumā(Latvijas Republikas Saeimas un Ministru Kabineta Ziņotājs, 2008, 22. nr.; 2009, 15., 22. nr.; Latvijas Vēstnesis, 2010, 82., 153. nr.; 2013, 137., 217. nr.; 2016, 42. nr.) šādus grozījumus:

1.  Papildināt 2. pantu ar 1.1 daļu šādā redakcijā:

"(11) Tiesības uz izdienas pensiju ir Biroja priekšniekam neatkarīgi no vecuma, ja izdienas stāžs ir 20 gadu, no kuriem ne mazāk kā trīs pēdējie gadi nostrādāti Biroja priekšnieka amatā."

2. 3. pantā:

papildināt pantu ar otro daļu šādā redakcijā:

"(2) Biroja priekšnieka izdienas stāžā, kas dod tiesības uz izdienas pensiju, ieskaita:

1) Biroja amatpersonas statusā nostrādāto laiku;

2) laiku, kas nodienēts (nostrādāts) Latvijas Republikas valsts drošības iestāžu amatpersonas statusā;

3) laiku, kas nodienēts Iekšlietu ministrijas sistēmas iestādēs;

4) laiku, kas nostrādāts Latvijas Republikas prokuratūras iestādēs prokurora amatos (vai prokuratūras atestēto darbinieku amatos, kādi bija noteikti prokuratūras iestādēs līdz 1994. gada 1. oktobrim) vai tiesā tiesneša amatos;

5) laiku, kas nostrādāts Biroja darbinieka statusā, veicot korupcijas apkarošanas funkcijas:

6) 80 procentus no nostrādātā laika valsts institūcijās amatpersonas statusā.";

uzskatīt līdzšinējo panta tekstu par pirmo daļu.

3. Papildināt 4. pantu ar 1.1 daļu šādā redakcijā:

"(11) Izdienas pensiju aprēķina no Biroja priekšnieka vidējās mēneša darba samaksas par pēdējiem pieciem gadiem pirms atbrīvošanas no darba.”

4. Papildināt 5.panta pirmo daļu aiz vārdiem “50 gadu vecumu” ar vārdiem “un Biroja priekšniekam neatkarīgi no vecuma””.

Ministru prezidents

Māris Kučinskis

Iesniedzējs:

Ministru prezidents \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Māris Kučinskis

Vizē:

Valsts kancelejas direktors \_\_\_\_\_\_\_\_\_\_\_\_\_\_\_\_\_\_\_\_\_\_\_\_Mārtiņš Krieviņš

258

Krieviņš 67082900

[Martins.krievins@mk.gov.lv](mailto:Martins.krievins@mk.gov.lv)